Lars Boje Mathiesen (NB), 2022-09-08:
Tak for det.
Ja, så står vi her igen.
Så er der en finanslov på paletten.
1.283 mia. kr. kommer vi op på i 2023, og hvis vi kigger ned på, hvad forhandlingsreserven er sat til, så er det 600 mio. kr., den er sat til, og så tror jeg, det er 1 mia. kr. i 2024, hvis jeg ikke tager helt fejl.
Det er jo, kan man sige, ikke meget, for
selv hvis man inkluderer de ting, som man har lagt ind i fremskrivningen af reserverne, så kommer vi måske op på de 5-6 mia. kr., og det efterlader jo så plads til, at man ændrer på ca. 0,5 pct. af budgettet.
Så til de folk – de måske to til tre mennesker – der følger med på live-tv her en eftermiddag, kan jeg sige, at det ikke er noget, der kommer til at revolutionere og markant ændre hverken måden, det offentlige kører på, eller måden, samfundet bliver indrettet på.
Det er nogle kirurgiske sting – og så kan man være for eller imod dem – som kommer til at ske.
Jeg vil derfor gerne bruge min tid i dag på at tale lidt mere om den situation, som vi står i i Danmark.
En opfordring, som jeg har især til regeringen, er, og det lyder måske lidt polemisk: Få nu udskrevet det valg.
Det siger jeg, simpelt hen fordi vi står i en situation, hvor man kan sige, at det parlamentariske arbejde er gået i stå.
Så kan man godt udadtil sige, at nej, det er det ikke, og at vi arbejder og alt muligt andet, og jeg har godt nok kun været herinde i 3 år, men vi må også erkende, at meget af det også er gået i stå.
Det bebrejder jeg absolut ikke kun regeringen, for det er tit, der skal være to til en tango, og der kan jo også være en opposition, som har en eller anden interesse i at forhale noget, for man skal ikke give en regering sejre lige før valget og alt mulig andet.
Det er, som jeg kigger på det – og jeg indrømmer, at jeg kun har været med i én omgang – sådan, at Christiansborg er gået i valgmode.
Det synes jeg ville være rart at få overstået, fordi vi kigger ind i en vinter, hvor der skal træffes virkelig, virkelig alvorlige og store beslutninger.
En anerkendt energiøkonom, Andreas Steno Larsen, sagde i går i Deadline, at ifølge hans beregninger kan det her komme til at koste et sted mellem 5 og 7 pct. af bnp.
Det kan være regninger, det kan være udfordringer, som kommer derop.
Når vi kigger på de udfordringer, der er, og den måde, som regeringerne i Sverige og i Tyskland er oppe i gear på, så er de oppe i et andet gear, end vi er her i Danmark.
Og der synes jeg, vi trænger til at få renset luften, således at et Folketing, hvordan det end kommer til at fordele sig med mandaterne, kan få arbejdsro, så man på den anden side kan sige: Okay, nu kan vi sætte os ned, og vi kan træffe nogle svære beslutninger, vi kan unde hinanden nogle sejre og gøre det godt.
Så derfor synes jeg, og min opfordring skal være, at man skal få afholdt det her valg, så vi kan komme videre på den anden side.
Jeg har snakket med en brugsuddeler fra en lille brugs, som overvejer at lukke nu, overvejer at lukke om 3 eller 4 uger, simpelt hen fordi elregningen er løbet fuldstændig løbsk.
Man kunne kigge ind i en vinter, hvor det på ingen måde kunne holdes kørende.
Spørgsmålet er jo ikke bare, hvor lang tid man kan trække den over for banken, men også, hvor meget man kan tillade sig at trække den over for sig selv, sit privatliv, sin familie, før man bliver nødt til at agere på det.
Jeg frygter, at vi kigger ind i en situation, hvor regningerne for folk derude bliver høje.
Når vi kigger nu, er de allerede ved at være høje, men vi ved også godt, at især for privatforbrugere kommer elregningerne lige lidt forsinket, så vi kigger altså ind i et efterår og en vinter, hvor det kan blive endnu værre, end det er nu.
Jeg tror og jeg frygter, at vi kommer til at skulle træffe meget, meget alvorlige og store beslutninger i Danmark, som også har store konsekvenser for dansk økonomi fremadrettet.
Vi kigger ind i en potentiel recession.
Jeg ved godt, at der ikke er mange, der siger det, men når du har en buldrende inflation, kommer der som regel en recession.
Man kan så håbe, den bliver kortvarig, man kan håbe på, at den ikke sætter sig, man kan håbe, at det ikke bliver en stagnation eller noget andet, men den kommer.
Derfor synes jeg, vi både skal være ærlige over for den danske befolkning om, at det sandsynligvis er det, vi kigger ind i, men vi skal også være klar til som Folketing at håndtere de her ting og adressere de her store udfordringer, der kommer.
Så der er nogle ting der, og der er nogle ting, som jeg synes vi skal kigge på på kort sigt.
Nu har der været et udspil om at fjerne eller sænke elafgiften ned til EU's minimum.
Vi mener også, at de første 90.000 kr., du tjener, skal være skattefri.
Vi vil gerne fjerne arbejdsmarkedsbidraget, og vi vil gerne fjerne topskatten.
Generelt set